钦定古今图书集成/历象汇编/历法典/第103卷 > 《诗经》 > 大雅公刘
## 钦定古今图书集成/历象汇编/历法典/第103卷 > 《诗经》 > 大雅公刘

《笃公刘》，既溥既长，既景迺冈。相其阴阳，观其流泉。

〈传〉“既景乃冈，考于日景。”参之高冈，〈笺〉以日景定其经界于山之脊，观相其阴阳寒煖所宜，流泉浸润所及，皆为利民富国。〈疏〉“日影定其经界”者，民居田亩，或南或东，皆须正其方面，故以日影定之。